# Mazda

| Mazda |
| --- |
| яп.: マツダ株式会社 |
|  |
|  |
| Тып | вытворца аўтамабіляў[d], публічная кампанія, брэнд і аўтамабільная марка[d] |
| Лістынг на біржы | Такійская фондавая біржа |
| Заснаванне | 30 студзеня 1920 |
| Заснавальнікі | Jujiro Matsuda[d] |
| Краіна | * Японія
 |
| Адрас | * 府中町[d]
 |
| Галіна | аўтамабільная прамысловасць |
| Прадукцыя | рухавік і легкавы аўтамабіль |
| Абарот | * 3,83 трлн ¥ (2023)
 |
| Аперацыйны прыбытак | * 142 млрд ¥ (2023)
 |
| Чысты прыбытак | * 143 млрд ¥ (2023)
 |
| Актывы | * 3,26 трлн ¥ (2023)
 |
| Колькасць супрацоўнікаў | * ▲48 750 чал. (2022)
 |
| Даччыныя кампаніі | Mazda (United States)[d] |
| Сайт | mazda.com/ja/ (яп.) |

**Mazda Motor Corporation** (яп.: マツダ株式会社) — японская аўтамабілебудаўнічая кампанія, якая выпускае аўтамабілі «Mazda». Штаб-кватэра размешчана ў пасёлку Фуцю, павет Акі, прэфектура Хірасіма, Японія. Уваходзіць у кэйрэцу Sumitomo. У спісе найвялікшых публічных кампаній свету Forbes Global 2000 за 2022 год Mazda Motor заняла 1093 месца.

## Гісторыя

Сваю гісторыю фірма вядзе з 1960 года, калі быў выпушчаны першы серыйны легкавы аўтамабіль Mazda R360 Coupe (2-дзверны пасажырскі аўтамабіль). Раней фірма, заснаваная ў 1920 годзе, займалася вытворчасцю станкоў. Сваю назву «Мазда» (*Mazda*) фірма атрымала ў гонар зараастрыйскага бога Жыцця з імем Ахура-Мазда (ён жа Армазд).

## У Беларусі

### Гісторыя

З 2003 года Мазда афіцыйна прысутнічае на Беларускам рынку з часу адкрыцця першага аўтацэнтра. 20 Студзеня 2016 года быў адкрыты новы цэнтр Мазда «Атлант-М Холпі». З 2004 па 2022 год пастаўляліся аўтамабілі Расійскай зборкі, але пасля выхаду кампаніі з Расіі пастаўкі завяршыліся. З канца мая 2023 года Мазда працягнула пастаўкі новых аўтамабіляў у Беларусь, цяпер Японскай зборкі.

### Мадэльны шэраг

На сучасны дзень у Беларусі прадстаўлена найбольшая частка еўрапейскіх мадэляў: Mazda CX-5, Mazda CX-60, Mazda CX-30, Mazda MX-30, Mazda CX-80, Mazda 3 і Mazda 6.

## Вытворчыя пляцоўкі

### У Японіі

#### Хірасіма

Завод у Хірасіме функцыянуе з моманту заснавання маркі.
Першапачатковы завод з часам быў пераабсталяваны для вытворчасці рухавікоў, у тым ліку ротарных тыпу Ванкеля, і кампанентаў трансмісіі, паколькі пашырэнне вытворчасці аўтамабіляў патрабавала буйнейшых і сучасных магутнасцяў. З гэтай мэтай у 1966 годзе быў пабудаваны новы завод «Уджына-1», да якога ў 1972 годзе дадаўся другі «Уджына-2».

Да 1982 года быў адзінай вытворчай пляцоўкай маркі.

|  |  |
| --- | --- |
| Пачатак дзейнасці | 1931 |
| Лакацыя | Акі, прэфектура Хірасіма, Японія |
| Агульная плошча | 1 685 000 кв. м. |
| Вытворчая магутнасць | 569 000 машын у год |
| Прадукцыя | СХ-30, СХ-5, СХ-8, СХ-9, МХ-30, МХ-5 |

#### Хофу

Другі завод маркі быў пабудаваны ў 1981 годзе ў Хофу ў прэфектуры Ямагуты. Вытворчасць складаецца з двух асноўных карпусоў: дзвюх аўтазборачных ліній («H1» і «H2») у раёне Нішынаўра і завода ў суседнім раёне Наканасекі, які вырабляе рухавікі і трансмісіі.

|  |  |
| --- | --- |
| Пачатак дзейнасці | 1982 |
| Лакацыя | Хофу, прэфектура Ямагуты, Японія |
| Агульная плошча | 792000 кв. м. у Нішынаўры + 537000 кв. м. у Наканасекі |
| Колькасць супрацоўнікаў | каля 3000 |
| Вытворчая магутнасць | каля 400 000 машын у год |
| Прадукцыя | H1: Mazda 2, CX-3 H2: Mazda 6, CX-5 |

### Замежныя

* *Mazda Powertrain Manufacturing Thailand* (Сірача, правінцыя Чонбуры, Тайланд) — спецыялізуецца на выпуску рухавікоў унутранага згарання, якія пастаўляюцца на іншыя заводы Mazda, размешчаныя ў Тайландзе, Малайзіі і В’етнаме. Быў пабудаваны ў перыяд з 2013 па 2014 год. Вытворчасць пачалася ў студзені 2015 года. Займае агульную плошчу 200 000 квадратных метраў. Вытворчая магутнасць складае 100 тысяч рухавікоў за год.

## Зноскі

## Спасылкі

* На Вікісховішчы ёсць медыяфайлы па тэме Mazda
* Афіцыйны сайт (англ.)
* *Filippo Einaudi*. Hiroshima, la "doppia fabbrica" da cui escono tutte le Mazda (італ.).  it.motor1.com (29 кастрычніка 2021). Праверана 23 верасня 2022.
* *Filippo Einaudi*. Hofu, la seconda fabbrica Mazda diventata ultraflessibile (італ.).  it.motor1.com (12 красавіка 2022). Праверана 23 верасня 2022.
* *Filippo Einaudi*. Chonburi, la fabbrica tailandese "green" di motori Mazda Skyactiv (італ.).  it.motor1.com (20 снежня 2022). Праверана 20 снежня 2022.